today 22ct 24ct gold silver price in hyderabad 20th september 2019
Today Gold Rate: గుడ్ న్యూస్.. భారీగా పడిపోయిన బంగారం ధర!
బంగారం ధర పడిపోతూనే వస్తోంది. పసిడి ధర దిగొస్తే వెండి ధర మాత్రం స్థిరంగా కొనసాగుతోంది. దేశీ మార్కెట్‌లో బంగారం ధర తగ్గితే గ్లోబల్ మార్కెట్‌లో మాత్రం రేట్లు పెరిగాయి. అంతర్జాతీయ మార్కెట్‌లో బంగారం, వెండి ధరలు పైకి కదిలాయి.
Samayam Telugu | Updated:
Sep 20, 2019, 07:38AM IST
హైలైట్స్
వెండి ధర మాత్రం స్థిరం
అంతర్జాతీయ మార్కెట్‌లో బంగారం ధర పైకి
1,509 డాలర్ల సమీపంలో కదలిక
పసిడి ధర మళ్లీ పడిపోయింది. హైదరాబాద్ మార్కెట్‌లో శుక్రవారం పది గ్రాముల 24 క్యారెట్ల బంగారం ధర రూ.320 తగ్గుదలతో రూ.39,040కు క్షీణించింది. గ్లోబల్ మార్కెట్‌లో బలమైన ట్రెండ్ ఉన్నప్పటికీ దేశీ జువెలర్లు, రిటైలర్ల నుంచి డిమాండ్ తగ్గడం బంగారం ధరపై ప్రతికూల ప్రభావం చూపిందని మార్కెట్ నిపుణులు పేర్కొంటున్నారు.
అదేసమయంలో 10 గ్రామలు 22 క్యారెట్ల బంగారం ధర కూడా రూ.320 తగ్గుదలతో రూ.35,790కు క్షీణించింది. బంగారం ధర పడిపోతే వెండి ధర మాత్రం స్థిరంగా కొనసాగింది. కేజీ వెండి ధరలో ఎలాంటి మార్పు లేదు. రూ.48,765 వద్దనే నిలకడగా ఉంది. పరిశ్రమ యూనిట్లు, నాణేపు తయారీదారుల నుంచి డిమాండ్‌‌ లేకపోవడం ఇందుకు కారణం. విజయవాడ, విశాఖపట్నంలో కూడా ధరలు ఇలానే ఉన్నాయి.